తిరుమల: వేంకటేశ్వరస్వామి ఆశీస్సులతోనే తాము ఈ స్థాయికి వచ్చామని జబర్దస్త్ నటులు రాంప్రసాద్, సుడిగాలి సుధీర్ అన్నారు. బుధవారం సాయంత్రం వీరిద్దరూ తిరుమల వేంకటేశ్వర స్వామిని దర్శించుకున్నారు. దర్శనం అనంతరం రాంప్రసాద్ మాట్లాడుతూ జబర్దస్త్ కార్యక్రమం వల్లే తాము ఉన్నతస్థాయికి చేరుకున్నామన్నారు. సుధీర్ మాట్లాడుతూ తాను చిన్నప్పటి నుంచి ఉచిత దర్శనంలో వేచి ఉండి శ్రీవారిని దర్శించుకుని వెళ్లేవాడినని, జబర్దస్త్తో గుర్తింపు రావడంతో ఇప్పుడు మంచి దర్శనం లభించిందన్నారు. శ్రీవేంకటేశ్వర స్వామి ఆశీస్సుల వల్లే తాము గొప్పస్థాయికి చేరుకుంటున్నామన్నారు. ఆలయం వెలుపల రాంప్రసాద్, సుధీర్ను చూడటానికి పలువురు ఉత్సాహం చూపారు. వారితో కలిసి ఫొటోలు దిగారు. ఆటోగ్రాఫ్లు తీసుకున్నారు. అంతకుముందు ఏపీ సీఐడీ ఐజీ అమితగర్గ్, తమిళ, తెలుగు సినీనటుడు అజయ్రత్నం వేంటేశ్వర స్వామిని దర్శించుకున్నారు.
tirumala: venkateswaraswamy aasiissulatoonee taamu ee sthaayiki vachamani jabardast natulu ramprasad, sudigaali sudhir annaru. budhavaaram saayantram veeriddaruu tirumala venkateshwara swaamini darsinchukunnaaru. darsanam anantaram ramprasad maatlaadutuu jabardast kaaryakramam valle taamu unnatasthaayiki cherukunnamannaru. sudhir maatlaadutuu taanu chinnappati nunchi uchita darsanamlo vechi undi srivaarini darsinchukuni vellevaadinani, jabardastto gurtimpu raavadamtho ippudu manchi darsanam labhinchindannaaru. srivenkateshwara swami aasheessula valle taamu goppasthaayiki cherukuntunnamannara. aalayam velupala ramprasad, sudheernu chudataniki paluvuru utsaaham chuupaaru. vaaritho kalisi photolu digaaru. autographlu teesukunnaru. antakumundu apy cid ig amitagarg, tamila, telugu sineenatudu ajayratnam venteshwara swaamini darsinchukunnaaru.